Anexa nr.1
la Hotărârea Consiliului Local 
nr. ______din ________2023
RAPORT
privind stadiul înscrierii datelor în registrul agricol pe trimestrul  I  al anului 2023

Compartimentul registrul agricol și arhivă al Aparatului de specialitate al Primarului Comunei Gâdinți funcționează în subordinea directă  a Secretarului general al comunei.
Activitatea compartimentului este asigurată de 2 funcționari publici în funcții de execuție:
1. Inspector, Niculina BEREANU
2. Inspector, Jănică-Mircea TĂLPĂLARU
	Principalele activități desfășurate de angajații din cadrul Compartimentului registrul agricol  și arhivă constau în:
A. Ținerea la zi a tuturor pozițiilor din registrele agricole în format letric cât și electronic, operațiune ce presupune înscrierea, completarea și centralizarea datelor, dar și efectuarea operațiunilor de modificare a datelor și informațiilor, cu acordul scris al secretarului general :
1. Capitolul I - componența gospodăriei - nume și prenume, cod numeric personal, gradul de rudenie, data nașterii, mențiuni;
2. Capitolul II- terenuri aflate în proprietate (arabil, pășuni, fânețe, vii, livezi, grădini familiale, păduri, drumuri și căi ferate, construcții, terenuri neproductive, ape și bălți), respectiv identificarea pe parcele a terenurilor aflate în proprietate, pe fiecare an în parte;
3. Capitolul III- modul de utilizare a suprafețelor agricole situate pe raza localității, pe fiecare an în parte;
4. Capitolul IV- suprafața arabilă situată pe raza localități - culturi în câmp - culturi succesive în câmp, culturi intercalate, culturi modificate genetic, suprafața cultivată în sere, suprafața cultivată în solarii și alte spații protejate, suprafața cultivată cu legume și cartofi în grădinile familiale pe raza localității, pe fiecare an în parte;
5. Capitolul V-Numărul pomilor răzleți, suprafața plantațiilor pomicole și numărul pomilor, alte plantații pomicole aflate în teren agricol, vii, pepiniere viticole și hămeiști situate pe raza localității, pe fiecare an în parte;
6. Capitolul VI-Suprafețe efectiv irigate în câmp pe raza localității, pe fiecare an în parte;
7. Capitolul VII- Animale domestice și/sau animale sălbatice crescute în captivitate, în condițiile legii - situația la începutul semestrului, pe fiecare an în parte;
8. Capitolul VIII- evoluția efectivelor de animale, în cursul anului, aflate în proprietate, pe fiecare an în parte;
9. Capitolul IX- utilaje, instalații pentru agricultură, mijloace de transport cu tracțiune animală și mecanică existente la începutul anului, pe fiecare an în parte;
10. Capitolul X- Aplicarea îngrășămintelor, amendamentelor și pesticidelor pe suprafețe, utilizarea îngrășămintelor chimice (în echivalent substanță activă) la principalele culturi, situate pe raza localității, pe fiecare an în parte;
11. Capitolul XI- Clădiri existente la începutul anului pe raza localității, pe fiecare an în parte;
12. Capitolul XII - Atestate de producător și carnete de comercializare eliberate/vizate;
13. Capitolul XIII - Mențiuni cu privire la sesizările/cererile pentru deschiderea procedurilor succesorale înaintate notarilor publici;
14. Capitolul XIV - Înregistrări privind exercitarea dreptului de preemțiune;
15. Capitolul XV - Înregistrări privind contractele de arendare, înregistrări privind contractele de concesiune și închiriere;
16. Capitolul XVI - Mențiuni speciale-se înregistrează toate actele de proprietate, titluri de proprietate, certificate de moștenitor, acte de vânzare cumpărare, acte de donație, sentințe civile, hotărâri judecătorești.
B. Furnizarea de date, rapoarte, situații către Direcția Județeana de Statistică și Direcția pentru Agricultură Neamț.
C. Întocmirea și eliberarea de atestate de producător și carnete de comercializare a produselor din sectorul agricol;
D. Afișarea la avizierul instituției a listelor cuprinzând producătorii agricoli cărora li s-au întocmit și eliberat atestate și carnete de comercializare a produselor din sectorul agricol;
E. Eliberarea adeverințelor cu privire la datele înscrise în registrele agricole sau cu privire la alte date existente în baza de date a compartimentului registrul agricol;
F. Înregistrarea contractelor de arendare și a actelor adiționale, încheiate între arendatori și arendași pentru bunurile agricole aflate pe raza comunei Gâdinți;
G. Preluarea si soluționarea cererilor privind înstrăinarea terenurilor extravilane conform prevederilor legii nr.17/2014 , cu modificările ți completările ulterioare,
H. Intocmirea și înaintarea anexei pentru deschiderea proceduri succesorale 
I. Efectuarea de activități privind relații cu publicul, consiliere, acordare de sprijin celor care se adresează cu diferite probleme agricole;
J. Colaborarea cu celelalte compartimente ale primăriei în rezolvarea numeroaselor probleme curente și colaborarea cu diferite instituții (Direcția de statistică, Oficiul de cadastru, Direcția agricolă, Poliție, Prefectura, Serviciul finanțelor publice Roman etc.) în limita competențelor stabilite de conducerea primăriei;
K. Preluarea lunară a informațiilor de la compartimentul de Stare civilă - privind persoanele născute ori decedate și înregistrarea lor în registrele agricole.
L. Intocmirea rapoartelor de specialitate la proiectele de dispoziții ori de hotarâri ale Consiliului local care fac obiectul activității Compartimentului registru agricol și arhivă.
M. Deplasarea în teren în vederea verificării gospodăriilor/ societăților comerciale deținătoare de terenuri agricole/animale pentru eliberarea atestatelor de producător și a carnetelor de comercializare a produselor rezultate, 
Având în vedere prevederile H.G. nr. 985/2019 privind registrul agricol pentru perioada 2020-2024, reglementată prin Ordinul nr. 25/2020, pentru aprobarea Normelor tehnice de completare a registrului agricol pentru perioada 2020-2024, care la art. 7, alin. 4 prevede că „Trimestrial, în ședința consiliului local, prin grija primarului, se face analiza stadiului de înscriere a datelor în registrul agricol și prin hotărâre, se stabilesc măsuri pentru eficientizarea acestei activități”, am întocmit prezentul raport pentru trimestrul I al anului 2023.
În anul 2023, în trimestrul I, stadiul activității desfășurate la registrul agricol este următorul:
1. Ținerea la zi a tuturor pozițiilor din registrele agricole, operațiune ce presupune înscrierea, completarea și efectuarea operațiunilor de modificare a datelor și informațiilor;
2. Având în vedere că registrul agricol în format electronic, se deschide pe o perioadă de 5 ani (2020-2024), s-au completat în format electronic un număr total de 1906 poziții , din care :
· 1034  poziții RA tip I Gâdinți
· 830 poziții RA tip II 
· 10 poziții RA tip III
· 32 poziții RA tip IV
Au fost descărcate în aplicația Registrului Agricol Național date pentru un număr de 1903 poziții
De asemenea, în trimestrul I s-au eliberat și înregistrat  de către compartimentul registrul agricol și arhivă, următoarele documente:
· 238 adeverințe, adrese, răspunsuri și corespondență;
· 14  sesizări pentru deschiderea procedurii succesorale
· 40 contracte de arendare
·  2 carnete de comercializare a produselor din sectorul agricol eliberate anterior , au fost vizate;
·  11 oferte de vânzare teren arabil extravilan Legea 17/2014,
· 36 declarații date în fața secretarului general privind modificarea datelor privind clădirile și terenurile deținute de cetățeni pe raza localității
·  2 certificate pentru înscrierea în cartea funciară a dreptului de proprietate asupra terenului aferent casei de locuit, înregistrat în evidenţele registrului agricol.
Colaborăm cu responsabilii  Compartimentul stare civilă și resurse umane , Compartimentul urbanism și amenajarea teritoriului precum și Compartimentul contabilitate-financiar, impozite și taxe locale în vederea armonizării și înregistrării datelor rezultate din activitatea curentă.
În trimestrul I s-au înregistrat cereri, petiții care cuprind diverse solicitări, și anume înscrierea în registrul agricol, modificarea datelor în urma moștenirii, cumpărării sau vânzării unor imobile (locuințe, anexe, terenuri intravilane și extravilane), eliberarea de adeverințe cu informațiile înscrise în registrul agricol pentru notariat, APIA, carte funciară, școli, licee, dosare de ajutor social, suplimente cărți de identitate, vize ale carnetelor de comercializare a produselor din sectorul agricol și altele.
Toate aceste solicitări ale cetățenilor au fost soluționate cu promptitudine și în termenele prevăzute de legislația în vigoare și regulamentul in teren.
Alte activități conexe prind registrul agricol:
· Completarea rubricilor din registrul agricol, prin copierea datelor înregistrate în anii anteriori, pentru persoanele fizice și juridice care nu s-au prezentat să declare datele în registrul agricol în perioadele 5 ianuarie – 1 martie 2023.
· Conform „Normelor tehnice de completare a registrului agricol pentru perioada 2020-2024, în cazul în care persoanele fizice sau juridice nu fac declarațiile la termenele susmenționate, se consideră că nu au intervenit niciun fel de modificări, fapt pentru care în registrul agricol se reportează din oficiu datele din anul precedent, cu mențiunea corespunzătoare la rubrica „Semnătura declarantului”.

